РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/341-16

28. децембра 2016. године

Б е о г р а д

З А П И С Н И К

12. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 27. ДЕЦЕМБРА 2016. ГОДИНЕ

 Седница је почела у 11,05 часова.

 Седницом је председавала Маја Гојковић, председница Одбора.

 Седници су присуствовали: Јасмина Обрадовић, Станија Компировић, проф. др Марко Атлагић, Мирко Крлић, Снежана Богосављевић Бошковић, Снежана Пауновић, др Ана Стевановић, Наташа Михаиловић Вацић, и Ђорђе Вукадиновић, чланови Одбора.

Седници су присуствовали: Ана Ћирић, Драгана Костић и Владимир Ђурић, заменици чланова Одбора.

Седници нису присуствовали чланови Одбора: Александра Белачић, Весна Марјановић, Хаџи Милорад Стошић и Наташа Мићић, нити њихови заменици.

Седници су присуствовали и Новица Антић, државни секретар у Министарству културе и информисања, Снежана Печенчић, начелник Одељења за нормативне послове, пројектно суфинансирање и евиденцију страних дописника и дописништава Сектора за информисање и медије у Министарству културе и информисања и Дејан Стојановић, Руководилац групе за нормативне послове у Сектору за информисање и медије у Министарству културе и информисања.

На предлог председавајућег, чланови Одбора су једногласно усвојили следећи:

Д н е в н и р е д:

1. Разматрање Предлога закона о измени Закона о јавним медијским сервисима, који је поднела Влада, у појединостима;

1. Разматрање Предлогa закона о измени Закона о привременом уређивању начина наплате таксе за јавни медијски сервис, који је поднела Влада, у појединостима.

Пре преласка на разматрање утврђеног дневног реда, председавајућа је изнела предлог да се о оба предлога Закона у појединостима, обави обједињени претрес.

Председавајућа је ставила на гласање предлог да се о оба предлога Закона у појединостима, обави обједињени претрес.

Одбор је једногласно, усвојио предлог председавајуће.

Председавајућа је ставила на гласање предлог да се Одбор о поднетим амандманима изјасни у два гласања: једним гласањем о свим амандманима које је Влада прихватила и jедним гласањем о свим амандманима које је Влада одбила.

Одбор је са 10 гласова за, 2 уздржана, усвојио предлог председавајуће.

**ПРВА ТАЧКА и ДРУГА ТАЧКА - Разматрање Предлога закона о измени Закона о јавним медијским сервисима, који је поднела Влада, у појединостима и Разматрање Предлогa закона о измени Закона о привременом уређивању начина наплате таксе за јавни медијски сервис, који је поднела Влада, у појединостима**

 Председавајућа је у уводном излагању истакла да је члановима Одбора у материјалу за седницу прослеђено Мишљење о амандманима на Предлог закона о измени Закона о јавним медијским сервисима и Мишљење о амандманима на Предлог закона о измени Закона о привременом уређивању начина наплате таксе за јавни медијски сервис, које је поднела Влада Републике Србије.

 Констатовала је да су на Предлог закона о измени Закона о јавним медијским сервисима, укупно поднета 17 амандмана, од којих је Влада предложила Народној скупштини да прихвати амандман на члан 1. који је поднела народни посланик Гордана Чомић, док је на Предлог закона о измени Закона о привременом уређивању начина наплате таксе за јавни медијски сервис, укупно поднето 18 амандмана, од којих је Влада предложила Народној скупштини да прихвати амандман на члан 1. који је поднела народни посланик Гордана Чомић.

Председавајућа је отворила расправу у вези са овом тачком Дневног реда у којој је учествовао Ђорђе Вукадиновић.

**Ђорђе Вукадиновић** је напоменуо да сматра да није било довољно времена да се народни посланици адекватно припреме за седницу Народне скупштине и да поднесу одговарајуће амандмане на Предлог закона о измени Закона о јавним медијским сервисима, као и Предлог закона о измени Закона о привременом уређивању начина наплате таксе за јавни медијски сервис, с обзиром на чињеницу да је Народна скупштина одлучила да на Седмој седници Другог редовног заседања у 2016. години обави заједнички начелни и јединствени претрес о свим предложеним тачкама дневног реда.

Председавајућа је закључила расправу у вези са овом тачком Дневног реда.

Одбор је у складу са чланом 164. став 1. Пословника Народне скупштине размотрио амандмане поднете на Предлог закона o измени Закона о јавним медијским сервисима.

Одбор је одлучио већином гласова да предложи Народној скушптини да **прихвати** следећи амандман:

- на члан 1. који је поднела народни посланик Гордана Чомић.

Одбор је у складу са чланом 164. став 1. Пословника Народне скупштине размотрио амандмане поднете на Предлог закона o измени Закона о јавним медијским сервисима.

Одбор је одлучио већином гласова да предложи Народној скушптини да **одбије** следеће амандмане:

- на члан 1. који je у истоветном тексту поднела народни посланик Бранка Стаменковић; поднео народни посланик Зоран Живковић; заједно поднели народни посланици Наташа Јовановић, Вјерица Радета и Александра Белачић и заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић;

- на члан 1. који је поднела народни посланик др Ана Стевановић;

- на члан 1. који су заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, мр Иван Костић, др Драган Весовић и проф. др Миладин Шеварлић;

- на члан 1. који су заједно поднели народни посланици Марко Ђуришић, Мирослав Aлексић, Горан Богдановић, Ненад Константиновић и Здравко Станковић;

- на члан 1. који су заједно поднели народни посланици Дејан Шулкић, Милан Лапчевић и Горица Гајић;

- на члан 1. који је поднео народни посланик Душан Павловић;

- на члан 2. који је у истоветном тексту поднела народни посланик Бранка Стаменковић; поднео народни посланик Зоран Живковић; заједно поднели народни посланици Немања Шаровић, Вјерица Радета и Дубравко Бојић и заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић;

- на члан 2. који су заједно поднели народни посланици Милорад Мирчић, Зоран Красић и Божидар Делић;

- на члан 2. који је поднео народни посланик Душан Павловић;

- на члан 2. који су заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, мр Иван Костић, др Драган Весовић и проф. др Миладин Шеварлић.

Председавајућа је ставила на гласање предлог да се за известиоца Одбора на седници Народне скупштине одреди проф. др Марко Атлагић, члан Одбора.

Одбор је са 10 гласова за, 1 гласом против и 2 уздржана, усвојио предлог председавајуће.

Одбор је одлучио већином гласова да предложи Народној скушптини да **прихвати** следећи амандман:

- на члан 1. који је поднела народни посланик Гордана Чомић.

Одбор је у складу са чланом 164. став 1. Пословника Народне скупштине размотрио амандмане поднете на Предлогa закона о измени Закона о привременом уређивању начина наплате таксе за јавни медијски сервис.

Одбор је одлучио већином гласова да предложи Народној скушптини да **одбије** следеће амандмане:

- на члан 1. који су у истоветном тексту поднели заједно народни посланици Наташа Јовановић, Вјерица Радета и Петар Јојић; заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, мр Иван Костић, др Драган Весовић и проф. др Миладин Шеварлић; заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић; поднео народни посланик Зоран Живковић;поднео народни посланик Саша Радуловић и заједно поднели народни посланици Дејан Шулкић, Милан Лапчевић и Горица Гајић;

- на члан 1. који је поднела народни посланик др Ана Стевановић;

- на члан 1. који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

- на члан 1. који је поднео народни посланик Душан Павловић;

- на члан 2. који су у истоветном тексту поднели заједно народни посланици Немања Шаровић, Зоран Красић и Томислав Љубеновић; заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, мр Иван Костић, др Драган Весовић и проф. др Миладин Шеварлић; заједно поднели народни посланици Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић и Верољуб Стевановић; поднео народни посланик Зоран Живковић; поднео народни посланик Саша Радуловић и заједно поднели народни посланици Дејан Шулкић, Милан Лапчевић и Горица Гајић;

- на члан 2. који су заједно поднели народни посланици Немања Шаровић, Зоран Красић и Момчило Мандић;

- на члан 2. који је поднео народни посланик Душан Павловић.

Председавајућа је ставила на гласање предлог да се за известиоца Одбора на седници Народне скупштине одреди проф. др Марко Атлагић, члан Одбора.

Одбор је са 10 гласова за и 3 уздржана, усвојио предлог председавајуће.

Седница је завршена у 11,25 часова.

СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Дана Гак Маја Гојковић